Inici Lleida Esquerra crearà una comissió per recollir la memòria de l’1 d’octubre i...
La candidatura d’Esquerra AM a Lleida ha presentat aquest migdia en un acte davant el CAP de Cappont -un dels escenaris de repressió policial durant la celebració del referèndum l’1 d’octubre de 2017- el programa per a una Lleida compromesa amb la memòria, els drets civils, la llibertat i la República catalana.
El cap de llista de Lleida, Miquel Pueyo, ha anunciat “la creació d’una comissió extraordinària dins la Comissió de Salvaguarda dels Drets de la Ciutadania que reculli els fets produïts l’1 d’octubre de 2017 i un informe de la veritat del que va passar, incloses les càrregues policials i la violència exercida impunement sobre ciutadans i ciutadanes de Lleida.” Pueyo ha insistit en la necessitat de fer memòria de l’1 d’octubre perquè “la fiscalia n’ha fet una versió esbiaixada i el govern municipal s’ha tancat en banda a realitzar qualsevol treball -com sí han fet altres ajuntaments com el de Barcelona- per recollir, descriure, valorar i fixar la memòria del que va succeir aquest dia i, si s’escau, actuar en nom dels ciutadans i ciutadanes que van ser agredits.”
Pel que fa als carrers dedicats a persones que van ocupar càrrecs durant la dictadura franquista i que van cooperar en la sublevació militar contra la República, assegura que “no tenen espai al nomenclàtor de la ciutat. En canvi, l’1 octubre, que va ser una de les mobilitzacions democràtiques i pacífiques més importants d’Europa després de la Segona Guerra Mundial, mereixeria ser recordat amb el nom d’un espai públic.”
Pueyo lamenta que “continuem en una democràcia que no és completa” i reivindica que cal ampliar el treball de memòria històrica a la ciutat: “recuperar l’espai del cementiri de Lleida i recordar el camp de treball de Gardeny i el de concentració de la Seu Vella.”
A l’acte per una Lleida compromesa també hi han participat els candidats Gemma Espigares, Maria Alloza i Miguel Macías.
Article anteriorMeritxell Roigé (Junts per Tortosa) aposta per una Tortosa amb oportunitats per als joves
Article següentJxCat Lleida crearà una regidoria de l’Horta i invertirà la recaptació de l’IBI rústic en millorar els camins
El Ple de la Diputació de Lleida condemna la violència dels...
L’Ajuntament de Lleida amplia el suport a la pobresa energètica